google/wiki40b huggingface dataset:
Lorenz Diefenbach

Liv og virke

Diefenbach var medlem av Akademie der Wissenschaften i Berlin og venn av Jacob Grimm.
Han huskes mest fordi det var han som ikke lanserte, men gjorde kjent, uttrykket Arbeit macht frei, som senere skulle gripes fatt i av nasjonalsosialistene. Diefenbachs bruk av uttrykket kan imidlertid ikke sies å ha vært vesentlig beslektet med nazistenes noen generasjoner senere.
«Arbeit macht frei» var navnet på en fortelling han skrev og som i Tyskland ble offentliggjort i 1873 i Bremen. Året før hadde den stått i en avis i Wien. Fortellingen handler om en frue fra adelen, Elodie von Bentem, som erfarer at arbeidet utgjør en mulighet for henne til å overvinne de innskrenkelser hun opplever på grunn av sin standstilhørighet og sitt kjønn. Etter en rekke ofte klisjéaktige eventyr seiler hun atter inn i ekteskapets rolige havn.
Diefenbach var en tid katolsk sogneprest, men gikk over til den tysk-katolske kirke, en utbryterkirke som oppstod den gang. 
Diefenbach skrev også dikt og tallrike vitenskapelige verker, blant dem forskningsarbeider om de tyske dialekter. Hans leksikografiske arbeider, særlig hans to latinsk-tyske glossarier, har beholdt sin store verdi for forskningsfeltet. Mange elementer fra hans Glossarium Latino-Germanicum ble inntatt i Glossarium ad scriptores mediae et infimae latinitatis.
Diefenbach ble i 1848 utropt til æresborger av byen Offenbach am Main.
Yixiu

Yixiu (kinesisk: 宜秀区; pinyin: Yíxiù Qū) er et distrikt i byprefekturet Anqing i provinsen Anhui i Folkerepublikken Kina.
Befolkningen er på 216 000 og arealet 410,3 kvadratkilometer.
Estación La Floresta

Geografi

Byen ligger sør i Canelones i Costa de Oro, ved bredden av Río de la Plata.
Destructoid

Destructoid er en uavhengig videospill-fokusert blogg som ble startet i mars 2006 av Yanier Gonzalez. Det er en del av ModernMethod-nettverket. Bloggen har vunnet en Webby Award.
DS 7

DS 7 Crossback (2018–) er en familiebil av typen SUV fra franske DS Automobiles som er den litt dyrere varianten av Citroën.
De kaller den en Crossback og er den fjerde i rekken av DS-modeller etter DS3, DS4 og DS5.
Bilen har diamantmønster i baklyktene og lilla lysskjær i frontlyktene.  I Norge fås den med forhjulsdrift,  med diesel- eller bensinmotor, og fra 2019 som hybridbil med firehjulsdrift, samme som står i "søsterbilen" Peugeot 3008.
Blikkfløyte

Ei blikkfløyte er et musikkinstrument ofte brukt i folkemusikk, spesielt skotsk og irsk. Utseendemessig kan blikkfløyten minne om en tynn blokkfløyte i metall, men den vanlige blikkfløyta har bare seks fingerhull, som blir spilt med pekefinger, langfinger og ringfinger på hver hånd.

Register

Blikkfløyter har vanligvis et omfang på omkring to oktaver. De er diatone og normalt laget for å spille i en durskala. En D-fløyte, som er den vanligste tradisjonelle fløyta, kan således spille to durskalaer fra D1 til D3. Det øverste registeret spilles normalt med de samme grepene som det nederste, men med sterkere luftstrøm. På de fleste fløyter finnes i tillegg til de ordinære grepene med stor ters og septim også et gaffelgrep for liten septim, ofte med hullene 2-3-4-6 dekket. Dette gjør at man i tillegg til grunntonearten også kan spille den subdominante durtonearten, altså G-dur på en D-fløyte. I subdominanttonearten vil fløyta ikke dekke to hele oktaver, men en hel pluss to halve. Man kan også spille parallelltoneartene h-moll og e-moll, og eventuelt a-moll. Andre tonearter må spilles ved å spille med halvdekkede fingerhull, ettersom det normalt ikke finnes andre stabile gaffelgrep på tradisjonelle fløyter.
Noen fløytemakere lager også tenorfløyter, kalt low whistles på engelsk, som klinger en oktav under de ordinære fløytene og gjerne har en varm, rund tone.

Produksjon

Tidligere var blikkfløyter som regel svært billige instrumenter, jf den engelske betegnelsen penny whistle. Billige fløyter er fortsatt utbredt, f.eks. Generation, som består av et messingrør med støpt plastmunnstykke, og Clarke, som er lagd av en blikkplate som er rullet sammen til en konus, med treblokk. Men de siste årene har stadig flere fløytemakere laget mer forseggjorte og akustisk nøyaktige fløyter av ulike materialer, blant annet plast, aluminium og tre.

Utøvere

I Norge er særlig Steinar Ofsdal og Hans Fredrik Jacobsen kjent for å spille blikkfløyte, men også folkemusikkinspirerte band som Vamp og Hellbillies har brukt instrumentet.
Hamnsundhelleren

Hamnsundhelleren er en heller som ligger i Hamnsund i Haram kommune. Helleren ligger 60 moh. og ble dannet som en brenningshule. Det er gjort funn av dyr og fugler fra steinalderen i helleren.
Solli (Senja)

Solli (Sollia) er et bygdesamfunn i Tranøy kommune i Troms. Stedet ligger på øya Senjas innland, lengst nordøst i kommunen, og har om lag 200 innbyggere. Fylkesvei 860 passerer sørøst for bygda, som ligger 5,5 km nordøst for kommunesentret Vangsvik og 12 km sørvest for nærmeste by, Finnsnes.
Sollia har egen barnehage og trappefabrikk. Bygda, som drar fordel av kort pendleravstand til Finnsnes, har opplevd en positiv utvikling i folketallet de senere åra. Stedet tilhører for øvrig Vikstranda skolekrets (1.-10. trinn) og har postadresse 9303 Silsand.
Tennis under Asialekene 2006

Tennis under Asialekene 2006. Tennis var en av sportene under Asialekene 2006 i Doha i Qatar. Bordtennisturneringene ble avviklet 4. til 14. desember 2006. Det var i alt sju turneringer, single-, double og lagkonkurranse for menn og damer samt mixeddouble. 130 deltakere fra 22 nasjoner deltok. Alle tapende semifinalister fikk bronsemedalje. India ble beste nasjon med to gullmedaljer foran Kina som også vant to gull.
Davishavet

Davishavet er et havområde langs kysten av det antarktiske kontinentet mellom West isbrem i vest og Shackleton isbrem i øst. Øst for Davishavet ligger Mawsonhavet. Havområdet ble kartlagt Den australasiatiske antarktisekspedisjonen (1911-14) fra ekspedisjonsskipet «Aurora» og navngitt av Douglas Mawson etter kapteinen på «Aurora» John King Davis, som også var nestkommanderende på ekspedisjonen.
Norges Helsehøyskole

Norges Helsehøyskole (tidligere Akupunkturhøyskolen) har endret navn til Høyskolen Kristiania. Norges Helsehøyskole var en del av Høyskolen Campus Kristiania (CK), som også bestod av Markedshøyskolen, Norges Kreative Høyskole og NKS Nettstudier.  
3. september 2015 besluttet styret ved CK at det skulle innføres ett felles merkenavn for hele høyskolen. 1. januar 2016 ble de fire skolene samlet under det nye navnet Høyskolen Kristiania. 
Sammen med resten av virksomhetene i Høyskolen Campus Kristiania holdt Norges Helsehøyskole til sentralt i Oslo sentrum. Norges Helsehøyskoles målsetting var å bli en ledende aktør innen forebyggende helsefag for å møte morgendagens helseutfordringer.

Historie

I 2008 godkjente NOKUT bachelorgrad i akupunktur ved Akupunkturhøyskolen. I 2011 kjøpte Campus Kristiania opp Akupunkturhøyskolen (AKHS).
I 2011 ble også Nordisk Akademi for Osteopati (NAO) en del av stiftelsen Campus Kristiania, som en del av den nye helsesatsingen. Virksomheten fikk da navnet Norges Helsehøyskole.
I 2016 ble Markedshøyskolen, Norges Kreative Høyskole, Norges Helsehøyskole og NKS Nettstudier samlet under det nye navnet Høyskolen Kristiania.
Urgleptes

Utseende

Nokså små, lyst brun- eller gråaktige trebukker. Antennene er ofte svært lange, særlig hos hannene. Pronotum er nærmest tønneformet uten pigger på sidene. Dekkvingene er litt rundete og dekkvinger og pronotum har gjerne mørkere tegninger.

Levevis

Larvene lever i død ved.

Utbredelse

Slekten er utbredt i Amerika, fra det sørlige USA til Argentina, inkludert Karibia.
Leland Stowe

Bakgrunn og virke

Leland Stowe ble født i Southbury, USA og etter endte studier ved Wesleyan University begynte han som journalist. Han ble i 1926 korrespondent i Paris for New York Herald Tribune. I 1930 vant han Pulitzerprisen for sin dekning av krigsskadeerstatningskonferansen i Paris (som ledet til Youngplanen). 
Sommeren 1933 besøkte Stowe Tyskland, og sjokkert av nazistenes aggressive militarisme skrev han en rekke advarende artikler. De ble ikke trykket, da de ble sett på som overdrevne. Stowe utga da stoffet i en bok, Nazi Germany Means War, men boken ble anmeldt av få og solgte dårlig. Stowes dokumentering av tysk militær opprusting ble mottatt med sterk skepsis og ble avvist av de fleste av de som leste boken. Da den spanske borgerkrigen brøt ut i 1936 dekket Leland Stowe den, noe som førte til at han ble overvåket av USAs føderale politi, FBI.
Da krigen i Europa brøt ut i september 1939 fikk Stowe en stilling som krigskorrespondent for Chicago Daily News, etter først å ha fått beskjed fra New York Herald Tribune at han var for gammel til å være krigskorrespondent for dem. Under den finsk-sovjetiske vinterkrigen (30. november 1939–13. mars 1940) dekket Stowe krigen fra finsk side.

Krigskorrespondent i Sovjetunionen og Asia

Stowe fortsatte å arbeide som korrespondent under hele krigen, først for Chicago Daily News, så for The New York Post og American Broadcasting Company (ABC). Han reiste med tropper fra syv forskjellige land, i 44 land på 4 kontinent. Han var krigskorrespondent under den gresk-italienske krig (1940-1941), den tyske invasjonen av Jugoslavia (april 1941), den tyske invasjonen av Sovjetunionen, og reiste rundt ved frontlinjene sammen med Ilja Ehrenburg.
Etter andre verdenskrig var Stowe fra 1952 til 1954 sjef i Radio Free Europes informasjons- og nyhetstjeneste. I 1955 begynte han å undervise ved University of Michigan, og arbeidet også for Readers Digest (norsk utgave, Det beste). Han pensjonerte seg i 1970.
Hans-Gabriel Finne

Familiebakgrunn

Finnes foreldre var høyesterettsadvokat Severin Finne og hustru Esther Lucy (f. Egeberg). Hans morfar var Ferdinand Julian Egeberg. Morbroren Westye Parr Egeberg var gift med Nini Wedel-Jarlsberg. De eide Bogstad gård. En annen morbror, Oscar Frederik Egeberg, eide Skinnarbøl ved Kongsvinger. Hans-Gabriel Finne var bror av kunstneren Ferdinand Finne. Tommy Finne ble gift i 1953 med Sidsel Marie Holtermann Finne, f. Thygesen, 1921 - 2014.  Han ble senere gjengift med sosionom Berit Gøril Havrevold Finne, f. Havrevold, f. 1936, datter av skuespillerne Gøril og Olafr Havrevold, og mor til Carsten Bleness. Finnes første hjem var Madserud allé 32 i daværende Aker kommune, nå Oslo, en herskapelig villa tegnet for hans foreldre av en av Norges ledende arkitekter, Magnus Poulsson, i 1910.

Utdanning

Finne tilbrakte en del av barneårene i England, der han gikk på kostskolen Cranleigh. Fra 1935 til 1940 ble han utdannet til arkitekt i Stuttgart i Tyskland der han bl.a. studerte under professor Paul Bonatz. Etter krigen var han praktikant hos Arnstein Arneberg.

Yrkesliv

Hans-Gabriel Finne etablerte sitt eget arkitektkontor i Homansbyen i Oslo. Hans arbeider spenner over et vidt spekter. Han har tegnet gruveanlegg med flotasjonsverk og boligområder med tilhørende infrastruktur, f. eks. i Sulitjelma og Folldal. Finne har også designet innredningene i en rekke passasjerskip. Han har hatt ansvaret for flere store restaureringsprosjekter, bl.a.: Theatercafeen, Olav Vs hall på Akershus, i tillegg til hovedbygningene på Ulefos, Jarlsberg og Skinnarbøl. Finne har også arbeidet i England og Frankrike. Hans-Gabriel Finne har dessuten formgitt et antall utelamper for produsenten Noral. Han var virksom til høy alder. Finne var en forkjemper for bevaring av historiske bymiljøer og en aktiv motstander av den skjemamessige modernistiske arkitekturen som fikk stor utbredelse etter 2. verdenskrig.
Hans-Gabriel Finne medvirket i ett av programmene i Toppen Bechs populære TV-serie Herskapelig på NRK, sendt 17. februar 2002. Programmet omhandlet bygninger og lokaler der Finne har vært ansvarlig for restaureringen.
Handelshuset Anders og Hans Dedekam

Handelshuset Anders og Hans Dedekam var et av de største handleshusene i Arendal på 1800-tallet, opprettet i 1803. Eiere var brødrene Anders Sørensen Dedekam (18. mars 1771 - 27. mars 1843), hollandsk og nord-amerikansk visekonsul, og Hans Ellefsen Dedekam (9. juni 1772 - 8.juli 1848), engelsk og hanseatisk visekonsul, sønner av trelasthandler og kjøpmann Søren Andersen Dedekam (1745 - 1789) og Margarethe Falk Hansdatter (1740 - 1826). De drev som sin far med trelasthandel, Anders startet i 1797, og broren to år senere. Mellom 1820-1840 sto de for halvparten av trelasten som ble tatt ut via Arendalsvassdraget, og oppnådde nærmest monopol fra 1823 grunnet eierrettigheter til bommer og støtelønn i vassdraget. De drev også rederi, og hadde 17 skip i 1830. De utvidet etterhvert sin forretning til å omfatte havarikommisjon, skipsfart, eiendomshandel og hypotekforretning, og var blant de mest velstående i Arendal, som dengang regnes som en av Norges rikeste byer grunnet skipsfart.
Swallow Airplane Company

Swallow  Airplane Company var en tidlig amerikansk flyfabrikk.

Historie

I januar 1920 ble E. M. Laird Aviation Co. Ltd. etablert med kjøpet av det seks måneder gamle Wichita Aircraft Company som omfattet dets fly og fabrikken, Watkins Manufacturing Company. Oilman Jakob Mollendick og en Buick-Franklin salgsmann, W. A. Burke. Begge bidro med 15 000 dollar. Den første Swallow ble konstruert av Buck Weaver og testfløyet i april 1920. Laird ansatte flere flygere som senere ble fremtredende i virksomheten. Buck Weaver var også med på å etablere Waco Aircraft. Walter Beech og Lloyd Stearman utviklet Swallow New Swallow. Etter Emil Matteus Lairds avgang i 1923 og etablering av E. M. Laird Airplane Company ble selskapet omdøpt til Swallow Airplane Mfg. Co.
Swallow var kjent for å ha bygget Swallow TP i ganske stort antall, tiden tatt i betraktning. En stor andel av piloter utdannet på slutten av 1920-tallet og tidlig på 1930-tallet fikk den i TP. På slutten av 1927 satset eieren Mollendick det meste av selskapets formue på byggingen av «Dallas Spirit» som var ment å fly til Asia etter Dole Air Race. Selskapets eiendeler ble solgt til Victor Roos.
Jérémy Mathieu

Landslaget

Han ble tatt ut i Frankrikes EM-tropp til EM i Frankrike 2016. Han ble erstattet av Samuel Umtiti etter skade.
St. Johanneslogen Den faste Borg

St. Johanneslogen Den faste Borg er en frimurerlosje i Den Norske Frimurerorden (St. Johannesloge nr. 29) som ble opprettet den 14. desember 1977 i Kongsvinger.
Kongsvinger broderforening ble opprettet den 29. mai 1923 med 72 medlemmer. I 1977 ble den selvstendig loge.
Shampoo & Balkan

Shampoo & Balkan (1995 til 1997) var en norsk jazzkvartett fra Kongsberg som tilhørte paraplyorganisasjonen Ung Musikk.
Bandet spilte bulgarsk folkemusikk og var sterkt påvirket av «Speed Balkan Boogie» -bandet Farmers Market. De spilte på jazzklubber i Kongsberg og Bø, og på Kongsberg Jazzfestival. De var også å høre på Buskerudtoppen på NRK buskerud, samt en opptreden på nitimen på radiokanalen P1.
Bandet bestod av Pål Brattås (trekkspill), Camilla Bjørndahl Sørensen (saxofoner, fløyter), Thomas Bjørndahl Sørensen (synthesizer) og Stian Schjelderup (trommer).
Lanling

Cangshan (kinesisk: 苍山县; pinyin: Cāngshān Xiàn) er et fylke i provinsen Shandong i Folkerepublikken Kina.Det ligger under byprefekturet Linyi.
Befolkningen i 1999 var på 1  137 651.

Samferdsel

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Spiris striata

Utseende

Spiris striata har gule framvinger med tydelige mørke lange strektegninger.  Strekene er framkommer fordi den har en mørkere brun farge på mellomrommet mellom vingenes ribbenett.  På hver vinge er noen gjennomskinnelige lyse gulhvite flekker.  Flekkene er vingeskjell uten farge.  Vingene holdes taklagt bakover og sammenrullet rundt kroppen i hvile. Vingespennet er mellom 28 og  40 millimeter.
Bakkroppen er ensfarget gul-brunlige, men litt lyser bakerst. Den har en svart flekk på oversiden av hvert ledd, hos hunnen, og bredere flekker hos hannen, slik at flekkene danner bånd på bakkroppen. 
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.
Larvene er ofte sterk behåret med brune hår på siden og lengre mørke hår på ryggsiden. Hårene er arrangert i dusker på hvert ledd. Disse danner rekker av hårdusker bakover kroppen. Den har  røde flekker langs ryggen, på hvert ledd,  og de danner derfor langsgående linje på larvens kropp.  Siden av kroppen er lysere, mer hvit, lengs ned.  Utvokst blir den ca. 3 centimeter lang.

Levevis

Spiris striata finnes på soleksponerte, tørre steder, gjerne der det er noe sandholdig jord.   Flygetiden er i juni og august.  Sør i Europa flyr den i to generasjoner.
Hunnen legger opptil  200 egg rett på næringsplanten, eggene legges i ringformede grupper på 20-100 egg .
Larvene lever på ulike planter og urter.   De lever av å gnage av bladene, de  vokser seint, og overvintrer som halvt utvokst.  
Til våren fortsetter den å vokse. Larver er vanligvis aktive om natten og gjemmer seg om dagen.  Larven er utvokst i mai og finner da et sted å forpuppe seg. 
Spiris striata tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning. Puppen klekkes etter to til tre uker.

Navnet

Det latinske navnet Spiris betyr noe som er sammenrullet, og slekten har trolig fått navnet fordi den «ruller» vingen sammen rundt kroppen i hvile.  Navnet striata betyr  streket.  På svensk heter den Streckhedspinnare, på engelsk Feathered Footman

Utbredelse

Spiris striata  er utbredt i det sydligste Europa, østover til Kina.  Ikke i Norge.  Men er funnet i aller sydligste Sverige og Danmark
Astruptunet

Historie, bygninger og bruk

Det opprinnelige huset, Gamlestua, har en historie tilbake til 1700-tallet, og ble kjøpt av Nikolai og Engel Astrup i 1912. Paret hadde giftet seg i 1907, og mislyktes med sitt første boligprosjekt før de i 1912 kjøpte Sandalstrand. De flyttet hit i 1914, og dette ble parets hjem som de bygde opp, utviklet og gjorde til sitt eget sted. Nikolai Astrup var født i Bremanger men hadde vokst opp i prestegården i Jølster. I parets år sammen her bygde de ut tunet med større og flere hus – noen av dem var gamle bygninger som ble kjøpt og gjenoppsatt her. 
Huset og tunet er avbildet i flere av Astrups malerier. Ofte er det avbildet sammen med hagen, hvor Astrup blant annet dyrket epler og rabarbra. 
Huset eies i dag av Jølster kommune, som kjøpte eiendommen i 1964, mens Engel Astrup fremdeles bodde på gården. Hun døde året etter.  Ny galleribygning ble innviet jonsokhelga 1986. Museet ble i 2004 konsolidert med Sogn og Fjordane Kunstmuseum og i 2009 ble det videre en del av Musea i Sogn og Fjordane.  
Gårdsbruket er holdt vedlike slik det var da Astrup levde. Huset er tilgjengelig som museum med vekt på Astrups liv og kunst og gammel byggeskikk. Et servicebygg er planlagt, men er vanskelig å plassere i det særmerkte kulturlandskapet.
Ali Khamenei

Tidlig karriere

Ayatollah Ali Khamenei studerte islamsk filosofi og ble lærer i emnet. Han var en nøkkelfigur i den iranske revolusjonen og en nær fortrolig av Ayatollah Khomeini. Khamenei ble utnevnt til den mektige posten som Teherans fredagsbønneleder av Khomeini høsten 1979, etter at Ayatollah Hossein-Ali Montazeri trakk seg fra posten. I juni 1981 unnslapp Khamenei såvidt et bombeattentat, da en bombe som var skjult i en lydopptager ved en pressekonferanse, eksploderte ved siden av ham. Han mistet permanent noen funksjoner i sin høyre hånd, men hendelsen styrket hans rykte som en «levende martyr» blant sine tilhengere. 
Etter attentatet mot Muhammed Ali Rajai i 1981, ble Ayatollah Khamenei valgt til president i Iran av et massivt flertall ved valget i oktober 1981 og ble den første geistlige som ble president. Khomeini hadde opprinnelig ønsket å holde geistlige borte fra presidentembedet, men endret syn. Mange så presidentskapet til Khamenei som et tegn på at Iran gikk bort fra ideen om sekulært styre.
Han ble gjenvalgt til en ny periode i 1985. Som nær alliert av Khomeini, var det sjelden at han kom i uenighet med den øverste lederen, i motsetning til Irans første president, Abolhassan Bani-Sadr. Da Khomeni døde, ble Khamenei valgt som den nye øverste lederen av ekspertrådet den 4. juni 1989. Siden Khamenei opprinnelig ikke ble regnet som en høytstående nok geistlig til å innta embetet, og det nye tillegget til grunnloven som tillot en geistlig på hans nivå til å bli øverste leder ikke var satt i verk, titulerte rådet ham internt som en midlertidig embetsinnehaver inntil den nye grunnloven ble satt i verk.

Åndelig leder

Ayatollah Khameneis periode som åndelig leder har vært preget av utallige uenigheter med reformvennlige medlemmer av Majlis i Iran, som under den sjette perioden etter den iranske revolusjonen har bestridt mange av hans dekreter og beslutninger. Det har blitt lagt ned veto mot mange reformlover og mange reformister har blitt hindret i å stille til valg av vokterrådet, hvis medlemmer er valgt direkte eller indirekte av Khamenei. I tilfellet med presseloven, forberedt av reformistiske medlemmer av parlamentet for å lette presset på pressen, beordret han direkte ordstyreren i parlamentet, Mahdi Karrubi, å fjerne saken fra agendaen til Majlis. 
Khamenei, som var 14 år under Abadan-krisen (da USA hjalp til med å kaste statsminister Muhammed Mossadegh) fastholdt også en aggressiv holdning overfor Israel og USA (og muligens andre land som han kaller ved det generelle uttrykket fienden). I senere år har der vært beskyldninger om at han har støttet et skjult program for utvikling av atomvåpen i Iran, som en respons til atommaktene Israel og USA.
Ved presidentvalget i Iran 12. juni 2009 hevdet president Mahmoud Ahmadinejads medarbeidere å ha vunnet valget, like etter at stemmelokalene stengte, men Ali Khamenei satte igang etterforskning av valget etter påstander om valgfusk.
Khamenei har to sønner, Mojtaba og Mostafa, og ifølge Gholam Ali Haddad-Adel lever han i enkle forhold.
Hov (biologi)

En hov eller høv er nederste del av tærne på et upartået hovdyr. Vanligvis brukes uttrykket mest om hester, der hver fot ender i en enkelt tå med en stor, flat negl (selve hoven) som avslutning. Også nesehorn og tapirer har tær som ender i høver, men der er det flere høver per fot.
Hoven på en hest vokser og må derfor beskjæres hver annen måned hvis hesten ikke går uskodd. Når en hest blir skodd, beskjæres høvene. Feil i beskjæring eller skoing kan gi sykdommer og feil i ben og høver. Det er viktig å passe på at hoven får vide seg ut også når den har sko på seg.
Gare de Lyon

Paris-Gare de Lyon er en jernbanegård i det sentrale Paris. Herifra går høyhastighetstog (TGV) til blant annet Lyon, og annen togtrafikk til destinasjoner sørøst for den franske hovedstaden.
Selve banegården er en av byens turistattraksjoner.

Historie

Det ble først anlagt jernbaneststasjon på stedet i 1847 og en større en i 1855. Den nåværende stasjonsbygningen ble bygd i perioden 1895–1902 med Marius Toudoire som arkitekt og jernbaneselskapet Compagnie Paris-Lyon-Méditerranée (PLM) som byggherre. Byggverkets rikt forsirede fasade har en bredde på ca 100 meter, og klokketårnet som er integrert i den er 64 meter høyt. Da den var ferdig hadde stasjonen 13 perronger.
Stasjonen ble ombygd i tiden 1962–1972.